Document ID: /roh_data/filtered/fineweb-2-filterrobots_roh.jsonl.gz/35453

RTR è in'unitad d'interpresa da la SRG SSR e la chasa da medias per la Svizra rumantscha. Di per di procuran 165 collavuraturas e collavuraturs en 30 differentas professiuns per infurmaziuns actualas, novitads regiunalas, sport e divertiment.
Quai è tia lavur
- registrar maletgs e tuns cun camera e microfon
- tagliar e maschadar material da video ed audio, crear graficas
- producir cuntegns multimedials en reschia e studio
- producir live emissiuns ord chasa en furma da video ed audio
Quai fa ora tai
- avair in'affinitad per la tecnica d'audio e video
- esser mirveglius ed interessà/-ada per novas tecnologias furbras ed innovativas
- esser pront/pronta per sa scolar en il sectur multimedial
- esser avert/averta ed avair gust da lavurar en in team
Quai fa ora nus
- RTR è al puls da l'actualitad
- ina lavur captivanta e varianta
- scolaziun e furmaziun stattan nus a cor
- in bun clima da lavur en in team motivà
- lavur en in'interpresa moderna ed innovativa
- salarisaziun e prestaziuns socialas tenor il contract da lavur collectiv da la SRG SSR
termin d'annunzia: 30 d'avrigl 2022
“Vid il stage tecnic ha fascinà mai il pli fitg il ferm connex pratic en cumbinaziun cun ina scolaziun externa. Uss sai jau esser la punt tranter tecnica e schurnalissem cun filmar e tagliar contribuziuns da cultura, politica e sport.” Mes univers per 360°!
Mes univers per 360°!
Nossa purschida
Schurnalissem da qualitad è nossa fatschenta principala e nossa passiun. Nus essan redacziunalmain libers, promovain la creativitad e purschain bler spazi per concepir chaussas novas e d'auta qualitad.
Il schurnalissem da qualitad è tar nus era digital. Perquai sondain nus novas pussaivladads ed experimentain cun novas furmas e novs formats: digital, interactiv e crossmedial. Nus concepin al puls dal temp ed al gnerv dal public.
Nus inscuntrain in l'auter a moda colleghiala, lavurain autonom e gidain individualmain a furmar noss clima da lavur. Noss success sa basa era sin las fermezzas persunalas e sin las qualitads professiunalas da tuttas collavuraturas e tuts collavuraturs.
Nus cuntanschain e muventain cun noss programs l'entira Svizra. Nus agin cun respect ed a moda independenta; uschia promovain nus la furmaziun da l'opiniun e rinforzain la diversitad. Nus essan loschs da nossa lavur e da nossa contribuziun a la Svizra.
Noss mintgadi
Lieu da lavur
Nossa posiziun
CONTACT
Anc dumondas?
davart la plazza
Conrad Schlosser
Responsabel producziun tecnica
+41 58 136 31 80
davart il process d'annunzia
Daniel Wasescha
Responsabel resursas umanas e contabilitad
+41 58 136 30 27
Lieu da lavur
- RTR Radiotelevisiun Svizra Rumantscha
- Masanserstrasse 2
- 7000 Chur
Ulteriuras Plazzas
Die Abteilung Produktion & Technologie steht für bedürfnisgerechte und kosteneffiziente Produktion von Medieninhalten für alle Vertriebskanäle ...
Abwechslungsreiche Tätigkeit im Betrieb, der Wartung und Weiterentwicklung der Applikationslandschaft von Access Services.
Der Bereich Service Operation bei SWISSTXT betreibt die gesamte zentrale IT-Infrastruktur sowie nationale IT-Services der SRG.